Foto: Maak vyf
Gesonde keuses bly belangrik vir 'n gesonde manier van eet. Dit beteken dat ons nie net seker kosse moet vermy nie, maar juis moeite moet doen om voedsame bestanddele deel te maak van ons etes. Bestanddele soos hawermout, lensies, bone, gesonde olies en 'n verskeidenheid vrugte en groente is voorbeelde hiervan. Maar hoe gemaak as jou kinders dit nie wil eet nie? Dan maak 'n mens 'n ander plan en sit dieselfde bestanddele net anders voor. Is hawermout dalk vir jou kinders een van daardie bestanddele?
Gelukkig hoef dit nie net in 'n gekookte vorm as pap geniet te word nie. Ek gebruik dit byvoorbeeld in beskuit, frikkadelle of tuisgemaakte muesli en my kinders smul ewe lekker daaraan as gekookte hawermout. Vir vandag se resep gebruik ek dit in plaatkoekies, wat dit 'n interessante tekstuur gee, sonder dat iemand noodwendig gaan weet daar is hawermout in.
Die plaatkoekiebeslag het geen suiker in nie, want die jogurt en vanieljegeursel gee dit 'n soet smaak. Die bietjie gesmelte botter dra verder by tot die tekstuur, maar dit beteken ook dat heelwat minder olie vir die braaiproses nodig is, want niemand hou van 'n olierige plaatkoekie nie.
1 cm stuk vars gemmer, gekap
1 rooi of oranje soetrissie, ontpit en gekap
1 t (5 ml) kerriepoeier of na smaak
1 x 410 g gekapte tamaties
Verhit olie in 'n diep pan of kastrol en soteer die ui en gemmer.
Voeg soetrissie by en soteer tot sag. Roer kerriepoeier by en dan die tamaties.
Prut oor lae hitte vir 15-20 minute of tot verdik. Geur met suurlemoensap en peper.
Die sous kan op verskillende maniere gebruik word. Dis 'n lekker doopsous, sous saam met braaivleis en pap en heerlik om hoenderstukke in gaar te maak.
Die sous kan vooruit gemaak word en in 'n glasfles in die yskas bewaar word.
Indien jou kinders nie van soetrissie hou nie, verpulp die hele smoor voor jy dit gebruik of stoor, want die soetrissie gee 'n heerlike geur daaraan.
Hawermout-plaatkoekies met jogurt
Lewer 25-30 klein plaatkoekies
1 k (250 ml) Griekse of ongegeurde jogurt
250 ml (1 k) steengemaalde koekmeel
375 ml (1½ k) hawermout
30 ml (2 e) botter, gesmelt
Klits die eiers, jogurt, melk en vanielje saam in 'n mengbak. Roer die meel, bakpoeier en hawermout by tot goed gemeng.
Roer die botter by. Laat 5 minute staan voor die eerste plaatkoekies gebraai word. Dit gee die hawermout net bietjie kans om uit te swel.
Verhit 'n dun lagie olie oor matige hitte in 'n braaipan. Skep lepelsvol (30 ml) van die beslag in die pan en braai tot lugborrels bo-op vorm. Draai versigtig om. Braai tot goudbruin en gaar.
Skep uit, dreineer op kombuispapier en hou warm. Herhaal met die res van die mengsel. Sit voor met kaas. Die tamatiesmoor en kaas is heerlik op die plaatkoekies.